चंद मिनटों में बचाई जान; यूनिट के साथ ट्रक में राशन लेकर जा रहे थे
पंजाब के पटियाला में एक फौजी ने नहर में कूदी एक नाबालिग को बचाने के लिए छलांग लगा दी। अकेले ही फौजी ने बच्ची को बचा लिया। इस साहसी काम को लोगों ने वीडियो में कैद कर लिया। Soldier Save Minor Patiala; Bhakra  Canal Incident Video Viral | Sangrur Army Man
पंजाब के पटियाला में एक फौजी ने नहर में कूदी नाबालिग को बचाने के लिए छलांग लगा दी। अकेले ही फौजी ने बच्ची को बचा लिया। पूरे मामले की एक वीडियो भी सामने आई। नहर में कूदे फौजी की पहचान आर्मी अस्पताल में तैनात सिपाही डीएन कृष्णन के तौर पर हुई है। वहीं लड़की की हालत ठीक बताई जा रही है।
घटना 16 जून दोपहर 3.30 बजे की है। सिपाही डीएन कृष्णन यूनिट के अन्य कर्मियों के साथ राशन लेकर पटियाला से संगरूर की तरफ लौट रहे थे। ट्रक पटियाला से आगे भाखड़ा नहर के पास पहुंचा तो उसके साथ बैठे कर्मी ने नहर में युवती को डूबते हुए देखा।
फौजी ने बिना सोचे लगाई छलांग
सिपाही डीएन कृष्णन ने उसी समय ट्रक को रोका और नहर में छलांग लगा दी। चंद मिनटों में सिपाही कृष्णन ने डूब रही बच्ची की जान बचा ली। यह देख स्थानीय लोग इकट्‌ठे हो गए और पुलिस को भी इसकी सूचना दी गई। सिपाही डीएन कृष्णन के इस साहसी कार्य के लिए सभी ने उन्हें सैल्यूट किया।